Vil genoplive “den døde rotte”

Apple plejer som regel af at have ret godt styr på sit design. Men i hvert fald ét stykke tilbehør har længe været genstand til stor moro, nemlig Magic Mouse. Årsagen ses på billedet herover. Når musen skal genoplades, skal den ligge med undersiden opad på grund af ladestikkets placering.

Det gør det umuligt at bruge musen, mens den oplades og har – sammen med det visuelle udtryk. når kablet stikker ud – givet den kælenavnet “den døde rotte”.

Det ligner en ren design-blunder, men pudsigt nok har Apple ikke gjort noget ved det i de snart ti år, den har været på markedet. De har dog skiftet Lightning-stikket ud med et USB-C stik, men det sidder samme fjollede sted.

Men det bliver der snart lavet om på, mener Bloombergs Mark Gurman, der har sine Apple-kilder i orden. Han skriver i sit seneste nyhedsbrev, at Apple arbejder på en fuldt nydesignet Magic Mouse, der “fokuserer på vigtige kritikpunkter af det nuværende produkt”.

Gurman skriver videre, at Apple “sigter efter at udtænke noget, der passer bedre til den moderne æra”.

Der er dog ingen grund til at smide din nuværende Magic Mouse til genbrug endnu. Ifølge 9to5mac vil der gå mindst et år eller halvandet før den genoplivede “rotte” kommer på markedet. De spekulerer i, at den lanceres omkring samtidig med nye MacBook Pro-maskiner med OLED-skærme. Men det er en helt anden historie …

Vil genoplive “den døde rotte”